122. ΝΟΜΟΣ υπ' αριθ. 125 της 18/22 Αυγ. 1975 (ΦΕΚ Α' 175) Περί μετατροπής των συμβάσεων των μέχρι της 31.12.1974 προσληφθέντων υπό του Υπουργείου Δημοσίων Έργων υπαλλήλων επί συμβάσει εργασίας ιδιωτικού δικαίου, εις συμβάσεις εργασίας αορίστου χρόνου. Άρθρ.1.-Το άρθρ. 1 του Ν.Δ. 226/1974, (τόμ. 2Α σελ. 452,12) δι' ου αντικατεστάθη το άρθρ. 5 του Ν.Δ. 21/1974 έχει εφαρμογήν και δια τους από της ισχύος αυτού και μέχρι της 31ης Δεκ. 1974 προσληφθέντας υπό του Υπουργείου Δημοσίων Έργων υπαλλήλους εις τας επί συμβάσει εργασίας ιδιωτικού δικαίου θέσεις του Ν.Δ. 242/1973 «περί παρατάσεως προθεσμιών προσωρινής απασχολήσεως υπό του Υπουργείου Δημοσίων Έργων, προσωπικού επί σχέσει ιδιωτικού δικαίου» (ανωτ. αριθ. 114). Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 